દેશમાં પહેલી લોકસભાની રચના વર્ષ 1952માં કરવામાં આવી હતી. 17-4-1952થી 4-4-1957 સુધીના કાર્યકાળની આ લોકસભામાં વડાપ્રધાન તરીકે જવાહરલાલ નહેરુ હતા, પરંતુ ત્યારે પણ વિપક્ષના નેતા તરીકે કોઇની નિયુક્તિ કરવામાં આવી નહોતી. બીજી લોકસભા 5-4-1957થી 31-3-1962 સુધીની હતી અને ત્રીજી લોકસભા 2-4-1962થી 3-3-1967 સુધીના કાર્યકાળની હતી, આ બન્ને લોકસભામાં પણ વિપક્ષ તરીકે કોઇની નિમણૂક કરવામાં આવી નહોતી, પરંતુ ચોથી લોકસભા દરમિયાન પહેલીવાર વિપક્ષના નેતાની નિયુક્તિ કરવામાં આવી હતી. 4-3-1967થી 27-12-1970 દરમિયાન ઇન્દિરા ગાંધી વડાપ્રધાન હતા, જ્યારે વિપક્ષના નેતા તરીકે રામ સુભગ સિંહની નિયુક્તિ કરવામાં આવી હતી. જોકે ચોથી લોકસભાથી લઇને 16મી લોકસભા દરમિયાન એવું ઘણી વખત બન્યું છે જ્યારે વિપક્ષ તરીકે કોઇની નિયુક્તિ કરવામાં ના આવી હોય. તો ચાલો તસવીરો થકી જાણીએ કે કઇ લોકસભામાં વિપક્ષ તરીકે કોઇ નહોતું.